Elza Kungajeva
Elza Kungajeva (znana i kao Keda Kungajeva ili Kungaeva) (1982. – 27.3. 2000) bila je čečenska djevojka koju oteo, zatočio, mučio, tukao i ubio pukovnik oružanih snaga Rusije Jurij Budanov tijekom drugog čečenskog rata. 

U noći sa 26.-27.3. 2000., oko 1:00 ujutro, ruski vojnici ušli su u selo Tangi-Ču i po naredbama Budanova nasilno oteli 18-godišnju Kungajevu iz njene kuće zbog optužbi da je navodno bila snajper za čečenske borce za neovisnost. Odveli su je u vojni tabor, gdje ju je Budanov dva sata tukao i mučio. Forenzički dokazi ukazuju da je Kungajeva vaginalno i analno penetrirana nepoznatim tvrdim objektom, te na kraju ubijena davljenjem oko 3:00 ujutro. Ruski vojnici Jegorov, Le-En-Šu i Grirgorijev su odveli njen leš i zakopali ju u šumu u blizini tabora. Ekshumirana je 28.3., a na forenzičari su našli velik broj modrica po njenom licu, vratu, dok stanje krvnih žila i boja kože i stanje pluća ukazuje da je dugotrajno davljena.

Iako su ga branili radikalni nacionalisti u Rusiji, Budanov je nedugo nakon toga optužen i osuđen za otmicu, zlostavljanje i ubistvo te dobio zatvorsku kaznu od 10 godina. Time je postao prvi ruski oficir koji je osuđen za ratne zločine u drugom čečenskom ratu. Ipak, nitko nije osuđen za njeno silovanje. Odslužio je šest godina te je prijevremeno pušten na slobodu 2009., usprkos protivljenu obitelji Kungajev. 

U ljeto 2011. Budanov je ubijen na moskovskoj ulici od strane Jusupa Temerhanova, Čečena koji je kao motiv naveo osvetu za ubistvo oca, i koji je za svoj čin osuđen na 15 godina zatvora.

Izvori

Eksterni linkovi 
 Sažetak sudskog procesa

Biografije, Čečenija
Drugi čečenski rat
Ruski ratni zločini
Žrtve ubistva